વાંસદાની બેઠક ઉપર ભાજપે ગણપત માહલાની પસંદગી કરી છે. તેની સામે કોંગ્રેસે વાંસદા તાલુકા પંચાયતના પ્રમુખ અનંત પટેલને મેદાન ઉપર ઉતાર્યા છે. નવસારી બેઠક ઉપર ભાજપને ઉમેદવારની પસંદગી કરવામાં નવનેજા ઉતર્યા હતા. સોમવારે સાંજે અનેક અટકળો બાદ ભાજપે નવસારી બેઠક ઉપર પિયુષ દેસાઈનું જ નામ જાહેર કરી દીધુ હતું. પિયુષ દેસાઈનો મુકાબલો કોંગ્રેસના મહિલા કોળી જ્ઞાતિના ઉમેદવાર ભાવનાબેન પટેલ સાથે થશે.